3 elbiler du kan lease for under to tusinde

Leasing af elbiler er blevet en populær løsning for mange, der ønsker at køre grønt uden at binde sig til en stor investering. Med de stigende krav om bæredygtighed og overgangen til elektrisk mobilitet tilbyder leasing en fleksibel og økonomisk attraktiv vej ind i elbilernes verden.

Denne artikel ser nærmere på tre elbiler, der lige nu kan leases for under 2.000 kroner om måneden. Vi gennemgår bilernes nøglefunktioner, sammenligner deres samlede omkostninger med kontantprisen og giver en vurdering af, hvilke modeller der tilbyder mest værdi for pengene. Uanset om du er på udkig efter lang rækkevidde, hurtig opladning eller lave månedlige udgifter, vil denne guide hjælpe dig med at træffe det rette valg.

Hyundai Inster 42 kWh Essential

For dem, der ønsker en kompakt og effektiv elbil, er Hyundai Inster et godt bud. Med en rækkevidde på 327 kilometer og en motor med 97 hestekræfter leverer den en solid køreoplevelse. Opladning sker via en DC-oplader med en hastighed på 73 kW, og bilen kan lade op med 360 kilometer i timen. Et minus er dog, at bilen kun har fire sædepladser.

Leasingprisen på 1.995 kroner og en udbetaling på 29.995 kroner resulterer i en totalomkostning på 102.595 kroner over tre år, hvilket svarer til cirka 60 procent af bilens kontantpris på 169.995 kroner. Det er en forholdsvis høj procentdel, der får Hyundai Inster til at fremstå som et mindre attraktivt valg.

Månedlig leasingpris | Udbetaling | Leasingperiode | Totale omkostninger | Kontantpris
1.995 kr. | 29.995 kr. | 36 mdr. | 102.595 kr. | 169.995 kr.

Hyundai Ioniq 6 77 kWh RWD Advanced

Hyundai Ioniq 6 skiller sig ud med sit aerodynamiske design, der ikke bare giver bilen et futuristisk udtryk, men også bidrager til en imponerende rækkevidde på op til 614 kilometer (afhængig af variant). Bilen tilbyder hurtig DC-opladning med op til 233 kW, hvilket betyder, at batteriet kan lades fra 10 til 80 procent på under 20 minutter under optimale forhold. Kabinen er rummelig med et lavt gulv og god komfort, særligt på bagsædet, og det teknologiske niveau er højt med stor infotainmentskærm og avancerede assistentsystemer. Til gengæld er bagagerummet mindre praktisk end i mange konkurrenter, og den coupé-inspirerede form går ud over hovedhøjden på bagsædet for høje passagerer.

Til gengæld er der i øjeblikket et ualmindelig godt tilbud på leasing. Leasingprisen på 1.995 kroner og en udbetaling på 49.995 kroner giver en samlet omkostning på 122.815 kroner over tre år, hvilket svarer til bare 36 procent af bilens kontantpris på 339.995 kroner.

Månedlig leasingpris | Udbetaling | Leasingperiode | Totale omkostninger | Kontantpris
1.995 kr. | 49.995 kr. | 36 mdr. | 122.815 kr. | 339.995 kr.

MG4 Electric Luxury

MG4 Electric (foto: MG Motors)

MG4 Electric Luxury tilbyder en rækkevidde på op til 435 kilometer (WLTP) og byder på solid standardudstyr med bl.a. varmepumpe, adaptiv fartpilot og digital instrumentering. Bilen kan DC-hurtiglade med op til 140 kW, hvilket betyder, at batteriet kan lades fra 10 til 80 procent på cirka 35 minutter under optimale forhold. Leasingprisen ligger på 1.495 kroner om måneden med en udbetaling på 49.995 kroner, hvilket samlet giver en omkostning på 103.815 kroner over tre år. Det svarer til cirka 47 procent af bilens kontantpris på 219.999 kroner og placerer MG4 Electric Luxury i den prisvenlige ende blandt elbiler i denne klasse.

Månedlig leasingpris | Udbetaling | Leasingperiode | Totale omkostninger | Kontantpris
1.495 kr. | 49.995 kr. | 36 mdr. | 103.815 kr. | 219.999 kr.

Hvilken model passer til dig?

Valget af den rette elbil afhænger af dine behov. Hvis du prioriterer en lang rækkevidde, er Hyundai Ioniq 6 det oplagte valg. Er hurtig opladning vigtig, er Ioniq 6 også i særklasse, mens MG4 er godt deroppe. Hyundai Inster har højere samlede omkostninger i forhold til kontantprisen og kan derfor være mindre attraktiv for mange købere.

Herunder en hurtig oversigt over modellernes tekniske formåen:

Model | Rækkevidde | Motor | Ladeeffekt | Ladehastighed
Hyundai Inster | 327 km | 97 hk | 11 kW / 73 kW | 360 km/t
Hyundai Ioniq 6 | 614 km | 229 hk | 11 kW / 233 kW | 780 km/t
MG4 Electric | 450 km | 245 hk | 11 kW / 140 kW | 590 km/t

Fordele og ulemper ved leasing

Leasing har flere fordele, især for dem, der ønsker fleksibilitet. Du slipper for de renter, der ofte er på dyre billån, og kan nyde godt af en fast månedlig ydelse, der gør det nemmere at budgettere. Hertil kommer, at leasingaftaler ofte inkluderer serviceaftaler, hvilket kan reducere uforudsete udgifter.

Du minimerer også risikoen for værditab. Elbilmarkedet udvikles hurtigt, og hvad der er acceptabel rækkevidde i dag, kan være utilfredsstillende i næste uge. Privatleasing betyder, at du slipper for bekymringer om værditab og den teknologiske udvikling – du kan nemt skifte til en ny bil, når leasingaftalen udløber.

På den anden side kan leasing også have ulemper. For det første ejer du ikke bilen, og du har begrænsninger på, hvor mange kilometer du må køre om året. Overskrider du denne grænse, kan der komme ekstra gebyrer. Samtidlige aftaler, der er refereret i denne artikel, gælder at bilerne må køre 10.000 kilometer om året. Hvis du ønsker flere kilometer, lægges der penge til den månedlige betaling.

Desuden kan leasingaftaler ende med at blive dyrere end køb på lang sigt, især hvis du vælger en model med høje samlede omkostninger i forhold til dens kontantpris. Det er derfor vigtigt at vurdere dine behov og sammenligne forskellige modeller og aftaler, inden du træffer en beslutning.

LÆS MERE: 7 elbiler der kan leases for under tre tusinde.

3 elbiler du kan lease for under to tusinde